Diari Oficial de la Generalitat Valenciana


Sumari del DOGV 2217, del 01-03-1994 (1994/830690)

ORDRE de 14 de febrer de 1994, de la Conselleria d'Educació i Ciència, per la qual s'acorda la renovació, cessament i nomenament de vocals que representen els interessos socials en el Consell Social de la Universitat d'Alacant.
-----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2217

Data del DOGV
:   01-03-1994

Secció del DOGV
:   AUTORITATS I PERSONAL

Número del document
:   1994/830690


Data del document
:   14-02-1994

Organisme emissor


Tipus de document
:   Ordre

Anàlisi jurídica

ORDRE de 14 de febrer de 1994, de la Conselleria d'Educació i Ciència, per la qual s'acorda la renovació, cessament i nomenament de vocals que representen els interessos socials en el Consell Social de la Universitat d'Alacant. [94/1317]  
L'article 2 de la Llei de la Generalitat Valenciana 4/1985, de 16 de març, del Consell Social de les Universitats de la Comunitat Valenciana, estableix que la durada del mandat dels vocals representants dels interessos socials serà de quatre anys, que podrà ser renovat per altre període igual i que les causes que determinen el cessament anticipat es fixaran reglamentàriament.  
L'article 4 del Reglament d'Organització i Funcionament del Consell Social de la Universitat d'Alacant, aprovat per Decret 29/1986, de 10 de març, del Consell de la Generalitat Valenciana, estableix que el termini de durada del mandat dels vocals representants dels interessos socials es compta des de la data del seu nomenament.  
Una vegada finalitzat el termini de quatre anys de durada del mandat dels vocals que representen els interessos socials en el Consell Social de la Universitat d'Alacant, previst per al dit càrrec en la Llei 4/1985 i en el Reglament d'Organització i Funcionament de la Universitat d'Alacant, i efectuada la designació, per al nomenament, de representants per les organitzacions empresarials, a les quals correspon fer-ho en virtut del que estableixen els esmentats preceptes, en ús de les atribucions que em confereixen les lleis de la Generalitat Valenciana 4/1985, de 16 de març, del Consell Social de les Universitats de la Comunitat Valenciana, i 5/1983, de 30 de desembre, del Govern Valencià,  
   
ORDENE  
Article primer  
Renovar per un nou període de quatre anys en el Consell Social de la Universitat d'Alacant, en representació dels interessos socials i designat per la Confederació Empresarial de la Província d'Alacant, el senyor Isidro Martín Roldan.  
Article segon  
Cessar, per acabament del mandat de quatre anys, el senyor José Llorca Soler.  
Article tercer  
Nomenar el senyor José Luis Montes Tallón vocal del Consell Social de la Universitat d'Alacant en representació dels interessos socials i designat per la Confederació Empresarial de la Província d'Alacant.  
DisposiciÓ final  
Aquesta ordre entrarà en vigor el mateix dia de la seua publicació en el Diari Oficial de la Generalitat Valenciana.  
València, 14 de febrer de 1994  
El conseller d'Educació i Ciència,  
JOAN ROMERO GONZÁLEZ